OpenLLM-France/wikimedia huggingface dataset:
# ABC uharteak (Haizebeko uharteak)

ABC uharteak Aruba, Bonaire eta Curaçao uharteek sortzen duten talde fisikoa dira, Karibe itsasoko Haizebeteko uharteen artean mendebaldeenen dauden hiruak. Historia bateratua dute, hiruak baitira Herbehereetako Erresumaren parte, 1814ko Anglo-Herbeheretar itunak burujabetza herrialde horri eman zionetik. 1815tik Curaçao eta Dependentziak izenarekin gobernatu zen. Venezuelako Falcón estatuko uharteetatik oso gertu daude. Aruba eta Curaçao autonomoak dira, Herbehereetako Erresumako estatu osatzaileak dira, baina Bonaire Karibeko Herbehereak banaketaren barruko udalerri berezia dira. Hiruak Herbehereetako Erresumaren parte izanda ere, Europar Batasunaren kanpo daude. Hala ere, herritarrek herbeheretar nazionalitatea dute, eta itsasoz haraindiko kolonia ohi gisa eskubide bereziak mineralen eta natura-baliabideen eskubide eta salerosketan.

## Erreferentziak

* ↑ Miller, Debra, ed. (2005). Caribbean Islands. (4. rev. ed. argitaraldia) Lonely Planet Publ ISBN 978-1-74104-055-5. (Noiz kontsultatua: 2023-07-13).

## Kanpo estekak

* Datuak: Q19386
* Multimedia: ABC Islands (Lesser Antilles) / Q19386
# ABC (musika taldea)

ABC, Pop eta New wave estiloko musika talde ingeles bat da. 1981 eta 1990 bitartean, 40 kantu hoberenen artean egon ziren bere kantu asko.
Jatorria, Sheffielden dute, eta oraindik jarraitzen dute, baina partaide berriekin.

## Jatorria: Vice Versa

Guztia, 1977an hasi zen, Mark White, Stephen Singleton eta David Sydenhamek, sintetizadoreak erabiltzeko joera izango zuen talde bat sortu zutenean, The Human League, Clock DVA edo Cabaret Voltaire taldeen antzera garai horretan. Taldea, Vice Versa deitu zen. Martin Flyk eskatutako elkarrizketa baten ondoren, White eta Singletonek, euren taldekide izateko deitu zuten.
Whitek kantatzen zuen garai hartan, baina, Rotterdamen eginiko bira batean, Flyri, ahotsa inprobisatzea suertatu zitzaion. Hori egin ondoren, mundu guztia txunditua geratu zen. Honela, Flyk hartu zuen Whiten lekua abeslari bezala, eta Vice Versak, bere estiloa eta izena aldatu zituen, 1980tik aurrera ABC deitu zelarik.
Vice Versak, EP bat eta zenbait single argitaratu zituen, guztiak synthpop estilokoak, musika industrialera iritsiz, Human League edo Kraftwerk bezala. "New Girls" izeneko euren lehen singlea, "asteko singlea" izan zen NMEren aburuz.

## ABC

* Euren diskografika EMI eta Polygram dira
* Partaideak, Martin Fry eta David Palmer dira
* Partaide ohiak Stephen Singleton, Mark Lickey, David Robinson, Andy Newmark, Alan Spenner, Fiora Russell-Powell, David Yarritu, Mark White, Glenn Gregory eta Keith Lowndes dira.
* Bere hit nagusia, 1987an izan zen, "When Smokey Sings".

## Kanpo estekak

* Datuak: Q287078
# ABC Color

ABC Color Paraguaiko egunkari bat da. 1967an sortu zen eta lehen alea urte bereko abuztuaren 8an argitaratu zuen. Gaur egun jardunean dagoen Paraguaiko egunkaririk zaharrena da 1983an La Tribuna egunkaria desagertu zenetik.

## Historia

1967ko abuztuaren 8an argitaratzeari ekin zion. Paraguain koloretan argitaratu zuen lehen egunkaria izan zen.
Hasieran Alfredo Stroessnerren diktaduraren aldeko jarrera erakutsi zuen, baina 1970eko hamarkadaren amaieran eta 1980ko hamarkadan jarreraz aldatu eta ikuspuntu kritikoagoa erakutsi zuen. 1983an Aldo Zuccolillo egunkariaren zuzendaria espetxeratu zuten erregimenaren aurka jaikitzeagatik. 1984ko martxoaren 22an egunkaria itxiarazi zuten Paraguaiko Barne Ministroaren aginduz. Egunkariaren itxierak 1989ra arte iraun zuen, Paraguain diktadura amaitu zenera arte hain zuzen. 1989an berrekin zion argitaratzeari.

## Kanpo estekak

* Datuak: Q2065725
* Multimedia: ABC Color / Q2065725
# ABC (egunkaria)

    Artikulu hau Espainiako egunkariari buruzkoa da; beste esanahietarako, ikus «ABC (argipena)».
ABC Espainiako egunkaria da, 1903ko urtarrilaren 1ean Madrilen sortua. Astero argitaratu zen bi urtez, 1905ean egunkaria bihurtu arte. Bigarren Errepublikan, ABC prentsa kontserbadorearen egunkaririk irakurriena izan zen 100.000 aleko tiradarekin. 1932ko abuztuaren 1etik abenduaren 1era egunkaria argitaratzea debekatu zuen gobernu errepublikarrak. Gerra zibilean, bi ABC ezberdin argitaratu ziren, bata errepublikan eta bestea, matxinatuek hartutako lurraldean; ondoren, aldizkari arrakastatsuena bihurtu zen Espainian. Demokrazian beherakada handia jasan arren, 2005ean berriz ere Espainiako hirugarren aldizkari salduena zen. Pentsamendu politikoari dagokionez, eskuinekoa, monarkikoa, kontserbadorea eta katolikoa da.
2000. urtetik, Vocento taldearena da; 2008. urtearen amaieran, krisialdi ekonomikoak eragindako publizitatearen jaitsierak diru-sarrerak gutxitu zizkion. 2009ko martxoaren 3an, egunkariko arduradunek 238 langile kaleratuko zituztela argitaratu zuten, langile guztien erdia, alegia.

## Ikus, gainera

* Vocento

## Erreferentziak

* ↑ Prensa y partidos políticos durante la II República, Antonio Checa Godoy.
* ↑ Vocento presenta un ERE para 238 trabajadores de "Abc" El Pais egunkariko albistea.

## Kanpo estekak

* (Gaztelaniaz) ABC egunkariaren webgunea
* Datuak: Q287076
* Multimedia: ABC (Spain) / Q287076
# ABC analisi

ABC analisia izakinen kudeaketarako tresna bat da, izakinak osatzen dituzten item edo artikulu mota ezberdinetarako kontrolerako lehentasunak ezartzen dituena. Paretoren printzipioan oinarritzen da, zeinaren arabera artikulu gutxi batzuk inbentarioaren balioaren zati gehiena hartzen duten eta artikulu askok inbentarioaren zati txiki bat hartzen duten. ABC analisiak artikuluak hiru motako kategoriatan sailkatzen ditu (A, B eta C), eta horrela kategoria bakoitzeko artikuluei lehentasun ezberdineko kontrola ezartzen zaie:
* A kategorian balio handiko artikulu kopuru txikia barneratzen da. A kategoriako artikuluei ezarri beharreko kontrola zorrotza izan behar da. Artikulu gutxi sartzen direnez, kategoria honetan, kontrol zorrotza ez da oso garestia izango eta kontrolari esker kostu murrizketa handia izango da.
* B kategorian balio ertaineko artikulu kopuru ertaina barneratzen da. Kontrol sistermatiko eta aldirikoa behar duten artikuluak izango dira.
* C kategorian balio txikiko artikulu ugariak barneratzen dira. Kontrol lasaia eta informala onartzen duten artikuluak dira.
A, B eta C kategorietarako mugarri zehatzak aldakorrak izaten dira eta izakinak kontrolatzeko aukera eta baliabideak zien diren hartuko da erabakia. Ohiko mugarri moduan, balioaren %50-%100 hartzen duten balio handieneko artikuluak A kategorian sartzen dira, balioaren %10-%50 hartzen dutenak B kategoriara bildu eta balio osoaren %10 baino gutxiago hartzen duten balio txikieneko artikuluak C kategorian sartuko dira azkenik. Beste sailkapen batzuek, ordea, sailkapen hau erabiltzen dute: A (%70-%100), B (%20-%50), C (<%20). Egun, ordea, ABC analisia baztertuz, izakinen kudeaketarako sistema informatiko zenbaitek kontrol uniformea ezartzen dute, artikuku guztietarako biltegiko kostuei buruzko parametro guztiak zorrotz kontrolatuz.

## Adibidea

Denda batean saltzen diren artikuluak, unitateko prezioak, unitate kopurua eta balio osoa zehaztu dira:
Ikusten denez, artikuluak guztirako balioari buruz ordenatu behar dira. A(%50-%100)-B(%10-%50)-C(<%10) sailkapenari jarraiki, A kategoriara f artikulua eraman behar da (%53), B kategoriara g, h eta i (%14+%14+%11=%39) eta C kategoriara beste guztiak (j, k, l eta m, guztira %9ko balioarekin).

## Erreferentziak

* ↑ Item guztietatik %20ek balio osoaren %80 hartzen dutela (eta beraz, %80ek balio osoaren %20 hartzen duela) aipatu da. Proportzio hauek gutxigorabeherakoak dira eta egoera zein den, balioak aldatu egiten dira.
* ↑ Paretoren printzipioa izakinetara ez ezik, beste arlo askotara aplikatzen da: familien arteko errenta banaketa, informazio fluxuaren azterketa, ...

## Kanpo estekak

* ABC analisia, Gizapedian.
* Datuak: Q1166086
# ABCM-Zweisprachigkeit

ABCM-Zweisprachigkeit (Association pour le Bilinguisme en Clase dès la Maternelle) Alsaziako hezkuntza- eta kultura-elkartea da, eta 1990eko abenduan sortu zuten Richard Weissek, Colmar-reko ikasle baten aitak, eta Patrick Kleinclausek, Lutterbach-eko ikasle baten aitak, hasiera hartan lehendakari eta lehendakariorde izan zirenak.
Helburua aleman-frantses irakaskuntza elebiduna sustatzea da, alsaziera eta fràncic lorenès dialektoa alde batera utzi gabe, Alsazia-Lorrena lurralde zaharreko haurren artean, eskolaurreko garaitik hasita. Richard Weiss da lehendakaria, eta Tomi Ungerer ohorezko lehendakaria. Schweiguri-sur-Moder du egoitza.
1991n Saverne, Lutterbach eta ingersheimi zabaldu zituzten lehen eskolak; urte amaieran, 105 ikasle eta 5 gela edukitzera iritsi ziren. 1998an 22 ikasgela gehiago jarri ziren, guztira 463 ikaslerekin. 2004an, 749 ikasle zeuden elkarteko eskoletan.
Gaur egun, bi eskola ditu: Sarreguemines-ekoa (Blies eta Beausoleil), Mosela departamentuan, eta beste bat Saverne, Haguenau, Schweighouse-sur-Moder, Estrasburgo, Bindernheim, Ingersheim, Lutterbach eta Mulhouse. Alsaziako Eskualde Kontseiluaren dirulaguntzak jasotzen ditu, baita Rin Garaiko eta Rin Behereko Kontseilu Nagusiarenak, eta Sarreguemines udalerriarenak ere.

## Erreferentziak

* ↑ Escola de Lutterbach a enseignement-prive.info
* ↑ Michel Mathien, L'expression de la diversité culturelle : Un enjeu mondial, 2013
* ↑ Escola ABCM de Beausoleil
* ↑ Carte des écoles. .

## Ikus, gainera

* Seaska (ikastolen elkartea)
* Diwan
* Calandreta
* Bressola
* Murgiltze (hizkuntzalaritza)
* Eskolim

## Kanpo estekak

* ABCM-Zweisprachigkeit elkartearen orri ofiziala
* Focus sur l'école bilingue ABCM (Alsace))
* Datuak: Q8182780
* Multimedia: ABCM-Zweisprachigkeit / Q8182780
# ABC (argipena)

ABC hitzak esanahi ezberdinak izan ditzake:
* ABC, Espainiako egunkaria;
* ABC, Estatu Batuetako telebista katea;
* ABC, Australiako telebista katea;
* ABC analisia, izakinen kudeaketako tresna;
* ABC programazio lengoaia.
# 1985eko Europako Estatu txikietako I. Jokoak

1985eko San Marinoko Europako Estatu txikietako Jokoak joko hauen I. edizioa izan zen. San Marinon ospatu ziren 1985eko maiatzak 23tik 26 arte

## Historia

Lehen edizio hau, esan bezala, San Marinon ospatu zen, eta zortzi herrialdek parte hartu zuten zazpi kiroletan: atletismoa, txirrindularitza, saskibaloia, igeriketa, halterofilia, tiroa eta judoa.
Lehen edizio honetan Islandia izan zen nagusi, bere domina gehienak judoan eta igeriketan lortu zituena, baita Zipre ere, atletismoan eta saskibaloian 14 urrezko domina irabazi zituena. Herrialde partehartzaile batek urrezko dominarik lortu ez duen edizio gutxietako bat izan zen hau. Edizio honetan hau izan zen Andorra, Liechtenstein, Monako eta Maltaren kasua.

## Herrialde partehartzaileak

* Andorra
* Islandia
* Liechtenstein
* Luxenburgo
* Malta
* Monako
* San Marino
* Zipre

## Kirolak

* Atletismoa
* Txirrindularitza
* Judoa
* Igeriketa
* Saskibaloia
* Halterofilia
* Tiroa

## Domina banaketa

| 1 | Islandia | 21 | 7 | 4 | 32 |
| 2 | CYP | 15 | 8 | 9 | 32 |
| 3 | Luxenburgo | 11 | 23 | 18 | 52 |
| 4 | SMR | 2 | 11 | 11 | 24 |
| 5 | Andorra | 0 | 0 | 4 | 4 |
| 6 | LIE | 0 | 0 | 4 | 4 |
| 7 | MCO | 0 | 0 | 2 | 2 |
| 8 | MLT | 0 | 0 | 1 | 1 |

## Kanpo estekak

* Datuak: Q2721902
# 1985eko Galiziako Parlamenturako hauteskundeak

1985eko Galiziako Parlamentuko hauteskundeak abenduaren 24an egin ziren. 2.226.449 hauteslerekin, 1.277.897 boto eman ziren (%57,4) eta abstentzioa 948.552ekoa izan zen (%41,9). Alianza Popular alderdiak irabazi zituen, baina ez zuen gehiengo osorik izan. Hala ere, Xerardo Fernández Albor izan zen Galiziak Xuntako presidentea, Coalición Gallega alderdia abstenitu baitzen, APri gobernatzea baimenduz. Coalición Gallegan zatiketa eragin zuen mugimendu honetan, eta Galiziako Alderdi Nazionalista sortu zen. 1986an Xosé Luis Barreiro APtik kaleratu zuen eta, beste lau parlamentarioarekin batera, Galiziako Koalizio Demokratikoa (UDG) sortu zuen, 1987an Coalición Gallegarekin batu zena.

## Kanpo estekak

* Datuak: Q3139206
# 1985eko Espainiako Traineru Txapelketa

1985eko Espainiako Traineru Txapelketa (txapelketaren 38. ekitaldia) Moañan jokatu zen, eta Santurtzik bere laugarren garaipena lortu zuen.

## Historia

Aurreko bi urteetan Zumaia Espainiako txapelduna izan zen batel, trainerilla eta traineruetan. 1985ean ere batel eta trainerillatan txapelduna izan zen baina traineruen txapelketan Santurtzi aurreratu zitzaion bost segunduko aldearekin eta hirugarrenez tripletea egitea eragotzi zion. Hauek izan ziren Galiziaraino joandako talde euskaldun bakarrak eta larunbatean biak sailkatu ziren ohorezko txandarako galiziarren arteko bi talde onenekin batera, Meira eta San Juan de Tirán. Igandean euskaldunen eta galiziarren arteko aldea nabarmen gelditu zen, dena dela emozio handiena hirugarren posturako lehian egon zen, Moañako bi traineruen artean segundu bakarreko tartea izan baitzen Meirakoen alde.

## Parte-hartzaileak

Talde parte-hartzaileak :
| Taldeak | Traineruak | Patroiak |
| Aita Mari AE (Zumaia) CR Cabo da Cruz CM Castropol Itsasoko Ama (Santurtzi) SD Remedios de Tirán SD Samertolameu (Meira) SD San Juan de Tirán CR Santoña | Telmo Deun Cabo da Cruz Castropol Sotera ? Meiramar Anduriña Virgen del Puerto | Klaudio Etxeberria "Gorria" ? ? Jesus Fdez, Cirilo "Roke" ? ? ? Fernando Palacios |

## Emaitzak

Behin betiko denborak :
| Postua | Elkartea | 1. Eguna | Diferentzia |
| 1 | Santurtzi | 21:17 | - |
| 2 | Zumaia | 21:22 | 0:05 |
| 3 | Samertolameu | 21:42 | 0:25 |
| 4 | San Juan de Tirán | 21:43 | 0:26 |
| 5 | Santoña | 22:02 | 0:45 |
| 6 | Cabo da Cruz | 22:16 | 0:59 |
| 7 | Remedios de Tirán | 22:20 | 1:03 |
| 8 | Castropol | 22:30 | 1:13 |

## Tripulazio irabazlea

* Itsasoko Ama Arraun Elkartea
** Patroia: Jesus Fdez, Cirilo "Roke"
** Arraunlariak:

## Ikus, gainera

* Espainiako Traineru Txapelketa

## Kanpo estekak

* Datuak: Q20492145
# 1985eko Donostia Klasikoa

1985eko Donostia Klasikoa :
| Datu orokorrak ||
| Lasterketa | 5. Donostia Klasikoa |
| Data | 1985.eko abuztuak 16 |
| Luzera | 244 km |
| Herrialdea | Espainia |
| Irteera-lekua | Donostia |
| Helduera-lekua | Donostia |
| Parte-hartzaileak | 114 |
| Amaitu dutenak | 84 |
| Bataz besteko abiadura | 41,527 km/o |
| Emaitzak ||
| Txapelduna | Adri van der Poel (Kwantum Hallen-Decosol) |
| Txapeldunordea | Iñaki Gastón (Reynolds) |
| Hirugarrena | Juan Fernández Martín (Zor-Gemeaz Cusin) |
| ◀1984 | 1986▶ |
| Dokumentazioa ||
V. Donostia Klasikoaren ekitaldia 1985eko abuztuaren 16an egin zuten. 244 km egiteko 5o 52'32" behar zuen Adrie van der Poelek, batez besteko 41,527 km/o izanik.

## Sailkapena

| # | Txirrindularia | Taldea | Denbora |
| 1 | Adrie van der Poel | Kwantum | 5o 52'32" |
| 2 | Iñaki Gastón | Reynolds | d.b. |
| 3 | Juan Fernández Martín | Zor-Gemeaz | d.b. |
| 4 | Miguel Ángel Iglesias | Kelme | d.b. |
| 5 | Niki Rüttimann | La Vie Claire | d.b. |
| 6 | Antoni Esparza | Kelme | d.b. |
| 7 | Imanol Murga | Seat-Orbea | d.b. |
| 8 | Ángel Camarillo | Zor-Gemeaz | d.b. |
| 9 | Álvaro Pino | Zor-Gemeaz | d.b. |
| 10 | Felipe Yáñez | Seat-Orbea | d.b. |

## Kanpo estekak

* Datuak: Q11914345
# ACK

ACK edo ACKNOWLEDGEMENT (ACK) (euskaraz, onespena, hartu-agiri edota hartu-seinale) konputagailu arteko komunikazioetan bidaltzen den mezu bat da, beste mezu edo mezu multzo bat iritsi dela berresteko. Baldin eta helburu konputagailuak erroreak sumatzeko gaitasuna badu, ACKren esanahia bikoitza da: “mezua iritsi da eta horrez gain ongi iritsi da”. Unicode eta ASCII kodifikazioetan 6 zenbaki hamartarrarekin (06 hamaseitar) adierazten da.
ACK mota konplexuagoak badaude, zeinak kontrol mota desberdinetarako erabiltzen diren, hala nola “berriz bidali bigarren trama” edota “azken mezua hartu dut, baina ezin ditut gehiago hartu aurrekoak prozesatzen amaitu ezean".
Mezua idazteko modu zehatza, hau da, hau konposatzen duen sekuentzia bitarraren osaketa, eta bere posizioa tramaren barnean aldakorrak dira erabilitako protokoloaren arabera.
Protokolo batzuetan, ACK mezuaren kontrako bat existitzen da, NACK deiturikoa (Negative ACKnowledgement edo baieztapen negatiboa), zeina bidaltzen den jasotako trama batean errore bat sumatzen denean edo trama baten galera suertatzen denean.
Trama baten galera bere numerazioaren arabera sumatzen da, baldin eta leiho labainkorretan oinarritutako protokolo batekin ari bagara (adibidez, errore bat dago jasotako azken trama 3 zenbakia zuena bazen eta oraingoan jasotakoa 6 bada).
Igorleak ere tramen galerak sumatu ditzake baldin eta trama bat edo trama multzo bat bidaltzen bada eta onespena ez bada aurredefinitutako denbora batean iristen, datuak berriro bidali beharko dira. Denbora hau terminalen transmisio abiaduraren eta tramak terminal igorletik hartzailera iristeko behar duen denboraren arabera kalkulatuko da.
ACK onespenak sare bat osatzen duten geruzen gehiengo batean erabiltzen dira (adibidez,OSI ereduan definitutako maila desberdinetan) baina berezko garrantzia dute lotura mailan (adibidez HDLC, IEEE 802.3 protokoloetan, azken hau Ethernet moduan ere ezagutzen dena) hala nola sare mailan (adibidez, IP protokoloan).

## Ikus, gainera

* IP
* Ethernet
* HDLC

## Kanpo estekak

* TCP/IP-ri buruzko liburua
* Datuak: Q288445
# AC Chievo Verona

AC Chievo Verona (izen osoa, Associazione Calcio Chievo Verona S.r.l.) Italiako futbol taldea da, Verona hirian 1929an sortu zena.
Etxeko partidak Stadio Marcantonio Bentegodi berriztuan jokatzen ditu.

## Historia

Historia luzea duen arren hiriko talde apala izan da beti, Hellas Verona FC taldearen itzalean egon da.
2001 arte ez zuen lehen mailan jokatu. Luigi Delneri entrenatzaileak lortu zuen taldeak mailaz igotzea. Lehenengo denboraldia gainera bikaina izan zuen, bosgarren postua eskuratu baitzuen laugarrena izan zen Milanengandik puntu bakarrera, eta UEFA Koparako sailkatu zen. 2006an Calciopoli ustelkeria kasuko zigorrak zirela eta, Chievo Veronak laugarren postuan amaitu zuen Ligan eta Txapeldunen Ligan aritzeko sailkatu zen. Hurrengo urtean ordea bigarren mailara jeitsi zen. Gau egun berriz ere goren mailan ari da jokatzen.

## Uniformea

1990an ekipamendu horia hartu zuen arte kolore urdinak izan zituen taldeak.
* 1928-29 ||
* 1930-1950 ||
* 1976-77 ||
* 1985-86 ||
* 1990-tik ||
* 2016-17 ||
* 2017-18 ||
* 2018-19 ||

## Palmaresa
### Italian: 1

* Italiako futbol liga (0): laugarrena 2006an.
* Serie B (1): 2008

## Ikus, gainera

* Italiako futbol taldeen zerrenda

## Kanpo estekak

* (Italieraz) Webgune ofiziala
* Datuak: Q2037
* Multimedia: AC ChievoVerona / Q2037
# AC Libertas

AC Libertas (izen osoa Associazione Calcio Libertas) San Marinoko futbol talde onenetakoa da, Borgo Maggiore hirikoa. San Marinoko liga 1 eta 11 kopa irabazi ditu. 1928an sortu zen eta beraz San Marinoko talderik zaharrena da.

## Palmaresa

* Liga (1): 1996.
* Kopa (11): 1937, 1950, 1954, 1958, 1959, 1961, 1987, 1989, 1991, 2006, 2014.
* San Marinoko Superkopa (Trofeo federale) (4): 1989, 1992, 1996, 2014.

## Kanpo estekak

* (Italieraz) Webgune ofiziala
* Datuak: Q289343
# AC Ajaccio

Athletic Club Ajaccio edo Athletic Club ajaccien (korsikeraz Athletic Club Aiacciu), Korsikako Ajaccio hiriko futbol taldea da, 1910an sortua. Etxeko partiduak Stade François Coty estadioan jokatu ohi ditu.

## Historia

1910. urtean sortu zen eta 1967an aurreneko talde korsikarra izan zen lehen mailan jokatzen zuena.
2019-20 denboraldian igotzear egon zen baina COVID-19 pandemiak beran behera utzi zituen txapelketak. 2021-22an bigarren egin eta maila gorenera igotzea lortu zuen.

## Palmaresa

* Ligue 1 (0): seigarrena 1971ean
* Kopa (0)
* Korsikako txapelketa (8): 1920, 1921, 1934, 1939, 1948, 1950, 1955, 1964

## Kanpo estekak

* (Frantsesez) Webgune ofiziala
* Datuak: Q270051
* Multimedia: AC Ajaccio / Q270051
# ACS

ACS eraikuntza enpresa espainiarra da. 1997ean Gines Navarro eta OCP Construcciones enpresen bateratzearen ondorioz sortua. Urteak aurrera joan ahala, eraikuntzan ez ezik, beste sektore batzuetan egin ditu inbertsioak. Gaur egun, Continental Auto garraio enpresan, Abertis azpiegitura enpresan, Union Fenosa elektrikoan eta azkenik Iberdrolan egin ditu inbertsioak.
ACSeko zuzendaria Florentino Perez da Real Madrid futbol taldeko presidente izandakoa. Horrez gain, Florentino Perez enpresako akziodun nagusia da, akzioen %8a baino gehiagoren jabe delarik.

## Negozio berriak

Trenbidearen merkatuaren liberalizazioa dela eta, ACSk inbertsio handiak egin ditu, merkantzien garraio enpresa berri bat sortzeko. Enpresa 2005eko amaieran aurkeztu zen eta Continental Rail du izena. Continental Rail, Renferekin lehian arituko da merkantzien garraioan.

## Ikus, gainera

* Espainiako burtsako baloreen zerrenda

## Kanpo estekak

* (Gaztelaniaz) ACSen webgunea
* Datuak: Q1550888
* Multimedia: ACS Group / Q1550888
# ACT-CL J0102-4915

ACT-CL J0102-4915, ''El gordo'' (euskaraz: "lodia" edo "gizena") edo SPT-CL J0102-4915 bezala ere ezaguna, bere distantziara edo gertuago dauden galaxia-kumulu guztietatik handiena eta pisutsuena da. 2014ean egiaztatu zen galaxia-kumulu honen pisua edo masa 3 000 bilioi Eguzkirena bezainbestekoa zela.NASAren X Izpiko Chandra Behatokiak, Zientziarako Fundazio Nazionalak sortutako Atacamako Kosmologia Teleskopioak eta Very Large Telescope-k (Teleskopio Oso Luzeak) 2012an aurkitu zuten aipatutako galaxia-kumulu erraldoia.
'ACT-CL J0102-4915' izen ofiziala duen galaxia-kumulu honek badu ezizen bat, hain zuzen, espainiar zientzialari batzuek emandakoa. Ezizen hori hasieran aipatu dugun ''El gordo'' da eta gaztelaniaz, ''lodia'' edo ''gizena'' esan nahi du, ezizen honen jatorria, argi eta garbi, bere tamaina erraldoia da. Aipatzekoa da, galaxia-kumulu honen urrutitasuna harrigarria dela, Lurretik 7 000 milioi argi-urtetara kokatuta baitago.

## Erreferentziak

* ↑ Guinness World Records 2014, 030. orrialdea.
* ↑ Monster "El Gordo" Galaxy Cluster is Bigger Than Thought. NASAren webgunea, 2014ko apirilaren 3ko artikulua.
* ↑ NASA, "El Gordo Galaxy Cluster", 2012ko urtarrilaren 10eko artikulua.
* ↑ CNN News komunikabide amerikarraren artikulua.
* ↑ NASAren webguneko artikulua: ''NASA's Chandra Finds Largest Galaxy Cluster in Early Universe''.

## Ikus, gainera

* Astronomia
* NASA
* Argi-urte
* Galaxia-kumulu

## Kanpo estekak

* ACT-CL J0102-4915 ScienceDaily webgunean.
* X Izpiko Chandra Behatokiaren webgunean.
* Datuak: Q769155
* Multimedia: El Gordo (galaxy cluster) / Q769155
# ACT UP

ACT UP (euskaraz: «gaizki portatu») AIDS Coalition to Unleash Power (Boterea askatzeko hiesaren koalizioa) taldearen akronimoa da. 1987an sortutako taldea da; ekintza zuzena darabil, hiesaren pandemiari eta hura pairatzen duen jendeari buruzko arreta erakartzeko, lege mesedegarriak lortzeko, ikerketa zientifikoa sustatzeko, gaixoei laguntzeko eta gaixotasunaren amaiera lortzeko behar diren politikak bultzatzeko.
Egun, ACT UPek 70 sekzio baino gehiago ditu Ameriketako Estatu Batuetan. AEBetatik kanpo, 1989an ACT UP-Paris sortu zen.

## Sorrera

ACT UP 1987ko martxoan sortu zen, New Yorkeko komunitate lesbiko, gay, bisexual eta transgeneroarentzako zentroan. Bertan, hainbat hizlarirekin hitzaldi bat antolatu zen eta txanda izan zuenean, Larry Kramerek berea hiesaren aurka borrokatzeko ekintzetan zentratu zuen.
Gay Men 's Health Crisis (GMHC) erakundearen lanari kritika egin zion, politikoki eragingabea zela uste baitzuen. Haren sortzaileetako bat izan zen, baina 1983an administrazio-kontseilutik dimititu zuen. Douglas Crimpenek dioenez, Kramerrek galdera bat egin zien entzuleei: «Ekintza politikoan diharduen erakunde berri bat hasi nahi duzue?». Erantzuna baiezko ozena izan zen. 300 bat lagun bildu ziren, eta bi egun geroago, ACT UP sortu zuten.

## Ekintzak
### Stop the Church

1989ko abenduan, 4500 bat manifestarik protesta egin zuten New Yorkeko San Patrizio katedralean, meza ari zelarik, New Yorkeko Artxidiozesi Katolikoak hiesaren inguruko sexu hezkuntzaren, kondoiak banatzearen eta abortuaren aurka zuen jarrera publikoa salatu nahian.

## Erreferentziak

* ↑ ACT/UP New York
* ↑ «The ACT UP Historical Archive: ACT UP Capsule History Menu Page» actupny.org (Noiz kontsultatua: 2023-02-16).
* ↑ (Frantsesez) Up-Paris, Act. «Un peu d’histoire» Act Up-Paris (Noiz kontsultatua: 2023-02-16).
* ↑ (Ingelesez) Crimp, Douglas. (1990). AIDS Demographics;. Bay Press.
* ↑ (Ingelesez) ACT UP NY, Stop the Church. .

## Kanpo estekak

* Datuak: Q343047
* Multimedia: ACT UP / Q343047